Diari Oficial de la Generalitat Valenciana


Sumari del DOGV 6162, del 10-12-2009 (2009/13571)

Notificació de la sentència 195/2009 del judici verbal 1194/2008.
-----------------------------------------------------------------

### Dades del document

Número de DOGV
:   6162

Data del DOGV
:   10-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13603


Data del document
:   27-10-2009

Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència 195/2009 del judici verbal 1194/2008. [2009/13684]  
Judici verbal (desnonament per no haver pagat) 001194/2008   
Part demandant: Mariano Lorente Solanas.  
Part demandada: María Rosa Prim Rodríguez de Arellano.  
Sobre: -  
En el judici a què es fa referència s'ha dictat la resolució que té el text que, literalment, és com segueix:   
«Jutjat de Primera Instància número 10 de València   
Procediment: Assumpte civil 001194/2008   
Sentència número 195/2009   
València, 20 d'octubre de 2009   
Juan Carlos Artero Mora, magistrat jutge del Jutjat de Primera Instància número 10 de València, he vist i examinat les actuacions de judici verbal (desnonament per falta de pagament), número 001194/2008, promogudes per la procuradora Esperanza Alonso Gimeno, en nom i representació de Mariano Lorente Solanas, contra María Rosa Prim Rodríguez de Arellano, declarada en rebel·lia en estes actuacions, aquell en qualitat d'actor i esta en qualitat de demandada, i dicte la resolució següent.  
Dispositiva  
Estime la demanda interposada per Mariano Lorente Solanas, representat processalment per la procuradora dels tribunals Esperanza Alonso Gimeno, contra María Rosa Prim Rodríguez de Arellano:   
1. Declare resolt el contracte d'arrendament subscrit entre les parts i referit a l'habitatge i la plaça del garatge litigiós del mateix edifici, siti a València, carrer de Linares, número 15, 2n, 4t, plaça de garatge, número 15.   
2. Condemne la demandada esmentada a deixar lliure, vacu, expedit i a disposició de la part actora l'immoble, amb l'advertència que si no ho fa de forma voluntària, en serà llançada el dia i hora indicats en la interlocutòria d'admissió de la demanda, si així ho sol·licita la part actora.   
3. Condemne la part demandada a pagar les costes processals causades.   
Notifiqueu esta sentència als interessats, per tal de complir el que estableix l'apartat quart de l'article 248 de la LOPJ, i feu-los saber que no és ferma, i que pot ser objecte d'un recurs d'apel·lació, que caldrà preparar davant d'este Jutjat dins del termini de cinc dies, comptador des de l'endemà de la notificació d'esta sentència; l'escrit de preparació del recurs haurà de limitar-se a esmentar la resolució apel·lada i a manifestar la voluntat d'interposar-hi un recurs, amb la indicació dels pronunciaments que impugna, així com a manifestar i acreditar per escrit que ha pagat les rendes vençudes, d'acord amb el que disposen els articles 457 i 449.1 de la nova Llei d'Enjudiciament Civil.   
Que el secretari expedisca una testimoniança d'esta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).   
Esta és la meua sentència que, jutjant en primera instància, pronuncie, mane i firme.   
Atés que es desconeix el domicili o la residència actuals de la part demandada, mitjançant la provisió de 27 d'octubre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la sentència a la demandada M.ª Rosa Prim Rodríguez de Arellano.  
València, 27 d'octubre de 2009.- El secretari judicial: Julio Giraldez Blanco.